Martinius Stenshorne

**Martinius Kleve Stenshorne** (født 2006) er en norsk racerfører fra Hokksund i Øvre Eiker. Han kjørte i tidlige år for NMK Modum & Sigdal. Stenshorne ble kåret til årets bilsportstalent 2021 av Norges Bilsportforbund. Han kjører FIA Formula 2 Championship for Rodin Motorsports.

Han kjørte tidligere FIA Formula 3 Championship for Hitech Racing.

### Tidlig liv og familie
Som 15-åring ble han kåret som vinner av den prestisjefylte konkurransen Bilsporttalentet 2021 og fikk prisen på 300 000,- kr. I 2023 mottok han Petter Solberg-stipendet på 150 000,- kr. Faren Martin Stenshorne (1990- og 2000-tallet) og bestefaren Arne Martinius Stenshorne (1970-, 1980- og 1990-tallet) var begge rallyførere på høyt norsk nivå og bestefaren kjørte også rallycross og bakkeløp. 

### Kartingkarriere
Martinius Stenshorne fikk sin første gokart i 2010, fire år gammel, og vant i 2015 norgescupen i Cadetti-klassen. Fra 2016 kjørte han i Mini-klassen i Norge og testkjørte i Italia for Serafini Racing med FK-kart. Fra 2017 kjørte han for Gamoto og CRG, han fikk 3 pallplasser det året. I 2018 ble det andre plass i Champions Cup. 1. plass i WSK Super Master Series, WSK Open Cup og det italienske mesterskapet for Parolin Racing Team. Han skiftet til OKJ-klassen og fikk en rekke gode plasseringer de neste årene.

Fra 2020 kjørte Stenshorne for Rosberg Racing Acadamy-teamet og vant den 25. vintercupen, South Garda. I OK-kategorien i 2021 var han rookie (nykommer).

Martinius Stenshorne gjorde comeback på gokartbanen for NMK Modum og Sigdal i august 2025 og tok et suverent NM-gull i klassen KZ.

### Overgang til Formel 4
Fra 2022 kjørte han Formel 4-klassen i Formula 4 UAE Championship, det endte med en 10. plass. Han kjørte også for det nederlandske teamet Van Amersfoort Racing. I 2022 ble det en 7. plass i det italienske F4-mesterskapet.

### Formula Regional og 2023-sesongen
Han kjørte for franske R-ace GP. I det første løpet i 2023-sesongen på Imola-banen tok han pole posisjon, raskeste runde og vant løpet. Han tok pole position og raskeste runde både i runde 3 og 5. Seier fikk han også i begge løpene i runde 3 (Hungaroring) og i runde 5 (Mugello). I tillegg var han den beste "Rookie" i 13 av sesongens 20 løp. I juli i løp 10, på Mugello-banen i Italia, hadde Stenshorne et dramatisk krasj ved målpassering, men han gikk selv ut av vraket. Han avsluttet med seier i det 20. og siste løpet i sesongen på Hockenheimring.

Totalt tok han en andreplass i mesterskapet rett bak Andrea Kimi Antonelli som i 2025 er Formel 1 fører for Mercedes. Han ble også kåret til beste nykommer (rookie) dette året.

### Formel 3-karriere
Stenshorne testet en Formel 3-bil for aller første gang høsten 2023, og han kjørte Formel 3 i 2024-sesongen for det britiske teamet Hitech Grand Prix. I de to første løpene på Bahrain International Circuit i Sakhir ble det 11 og 14 plassering før det ble en seier på Melbourne Grand Prix Circuit i Australia 23. mars.

Han kjørte de tre første rundene av 2024 Formula Regional Middle East Championship med plasseringene på 3, 3 og 2 på Yas Marina Circuit,  2, 5 og 4 også på Yas Marina Circuit og 5, 9 og 18 på Dubai Autodrome. Etter avsluttet serie, hvor han ikke har deltatt siden de 3 første rundene, havnet Stenshorne totalt på en åttende plass (av 35 førere). Han ble utestengt fra Formel 3-runden på Silverstone i begynnelsen av juli. Utestengelsen kom av at han hadde deltatt i et annet løp på Silverstone, GB3-mesterskapet, og man mente derfor at han hadde skaffet seg en fordel. Det er strenge regler for hvor mye førerne får lov til å «trene», eller «teste» på banene før løpene.

### Juniorprogram og flytting
Formel 1-teamet McLarens tok Martinius Stenshorne inn i sitt juniorprogram i mai 2024 rett før runden på Imola

Stenshorne flyttet i 2025 til Aylesbury i England for å ha et tettere og bedre smamerbeid med Hitech for FIA F3 sesongen

### 2025-sesongen i Formel 3

2025 sesongen i Formel 3 startet med en andreplass i første løp, sprintløp eller på engelsk Sprint Race (SPR), på Melbourne Grand Prix Circuit i Australia, etter å ha kjempet mot Santiago Ramos om seieren. I et vått hovedløp, på engelsk Feature Race (FEA), endte han på åttende plass. Fra andrespor i Bahrain Sprint -løpet slet Stenshorne med løpstempo gjennom helgen, og han fikk en femteplass, mens han ikke fikk poeng med en 11. plass i FEA-løpet. Det ble ingen poeng i de neste løpene på Imola. Han tok sin første seier for sesongen på Circuit de Monaco i Monaco, etter å ha passert Alessandro Giusti og tatt ledelsen fra startstreken. I FEA-løpet tok han en åttende plass. Stenshorne brøt sprintløpet på Circuit de Barcelona-Catalunya etter en kollisjon i andre sving på første runde. I FEA-løpet ble det en niende plass. Stenshorne kvalifiserte til 15. plass i Spielberg,  Red Bull Ring, men han kjempet seg opp gjennom feltet i SPR-løpet, og til tross for at han ble passert av Mari Boya på den sisterunden, klarte han å avslutte på syvende. I FEA-løpet gikk det enda bedre å han tok sin andre seier i 2025 sesongen etter at vinneren Nikola Tsolov fra Bulgaria ble diskvalifisert for regelbrudd på bilen.

Han kvalifiserte seg syvende på Silverstone, og kjørte seg opp til en andreplass i SPR-løpet. I FEA-løpet ble han imidlertid bare nummer 17 etter feil utvalg av tørre dekk på en vått bane. Han hadde sin beste kvalifisering for sesongen på femteplass på Spa-francorchamps. Han tok poeng med syvende plass i sprintløpet, men et uvær vær i langløpet gjorde at løpet ble kansellert, og fratok Stenshorne muligheten til å legge til flere poeng. En dårlig kvalifisering i Budapest ga han 20. startspor og han klarte ikke å ta med seg poeng fra noen av løpene. Martinius Stenshorne leverte en sterk innsats på Autodromo Nazionale di Monza og endte på 3. plass i sprintløpet. Han startet fra andre beste startposisjon og tok tidlig ledelsen fra Laurens van Hoepen. Etter ni runder ble han passert av tyske Tim Tramnitz, og i et forsøk på å ta tilbake posisjonen bremset Stenshorne sent i en sving og måtte en tur ut på gresset. Han måtte deretter gi fra seg en plass for å kompensere for tid vunnet på snarveien, og endte til slutt på tredjeplass. I langløpet fikk han en punktering og tekniske problemer noe som og gjorde at det ikke ble poeng i løpet, men også at 4.-plass totalt for sesongen som det så ut til at han skulle klare ble til en 5. plass.

### Formel 2
Han skal kjøre i Formel 2 i 2026 for det nye laget Rodin Motorsport. Han debuterte i Formel 2 allerede i Baku i september 2025 for Trident sammen med Laurens van Hoepen. Stenshorne brøt både sprint- og hovedløpet.

McLaren er en av investorene i Stenshornes satsing for 2026, men kontrakten med McLaren går ut ved nyttår 2026 og det er ikke avklart om den blir forlenget.

## Karriereoversikt

Sesongen pågår fortsatt.

† Siden Stvalifisert for mesterskapspoeng.

NC Stenshorne ble ikke klassifisert

### Formula 4 UAE Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### Italian F4 Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### ADAC Formula 4 Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

† Siden Stenshorne var gjestefører, hadde han ikke rett til å ta poeng.

### F4 Spanish Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### Formula Regional Middle East Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### Formula Regional European Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### GB3 Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)

### FIA Formula 3 Championship - Resultater
(Løp i **fet** skrift indikerer pole position) (Løp i *kursiv* indikerer raskeste runde)
Sesongen pågår fortsatt.

I Formel 3 kjøres det to løp per løpshelg et sprintløp (SPR) og et hovedløp (FEA). Sprintløpet er kortere og gir færre poeng, mens Feature-løpet er hovedløpet med full poengskala. Sprintløpet gir 10 poeng til vinneren, mens hovedløpet gir 25 poeng til vinneren.

## Se også

* Motorsport
* Formel 3-sesongen 2025
* Formel 3-sesongen 2024
* FRECA

## Referanser


## Eksterne lenker
* 
* 
*